Αποτελεσματικότητα και ασφάλεια της καναγλιφλοζίνης ως θεραπεία προσθήκης σε μετφορμίνη σε ασθενείς με σακχαρώδη διαβήτη τύπου 2: συστηματική ανασκόπηση και μετα-ανάλυση
Creators: name: Χατζηγεωργίου, Ισιδώρα Γεωργίου
Publisher: name: Aristotle University of Thessaloniki
Year: 2017
Subjects: Καναγλιφλοζίνη
Μετφορμίνη
Σακχαρώδης διαβήτης τύπου 2
Canagliflozin
Metformin
Type 2 diabetes mellitus

description: Η καναγλιφλοζίνη αποτελεί έναν SGLT2 αναστολέα που χρησιμοποιείται στην θεραπεία του σακχαρώδη διαβήτη τύπου 2. Σκοπός της παρούσας συστηματικής ανασκόπησης και μετα-ανάλυσης ήταν η αξιολόγηση της αποτελεσματικότητας (γλυκαιμικός έλεγχος και μείωση συστολικής αρτηριακής πίεσης) και της ασφάλειας της καναγλιφλοζίνης σε ασθενείς με σακχαρώδη διαβήτη τύπου 2 υπό αγωγή με μετφορμίνη. Στην μελέτη συμπεριλήφθηκαν μόνο τυχαιοποιημένες ελεγχόμενες κλινικές δοκιμές με διάρκεια θεραπείας τουλάχιστον 12 εβδομάδες που σύγκριναν την καναγλιφλοζίνη με εικονικό φάρμακο, σουλφονυλουρίες, θειαζολιδινεδιόνες, ή αναστολείς της διπεπτιδυλικής πεπτιδάσης 4 ως θεραπεία προσθήκης σε μετφορμίνη. Η βιβλιογραφική αναζήτηση πραγματοποιήθηκε στην ηλεκτρονική βάση Medline μέσω του PubMed. Η εξαγωγή των δεδομένων και η αξιολόγηση της ποιότητας των επιλέξιμων μελετών έγινε από δύο ανεξάρτητους κριτές. Συνολικά 9 μελέτες με 5.483 συμμετέχοντες πληρούσαν τα κριτήρια για εισαγωγή στην ανάλυση. Πέντε μελέτες συνέκριναν την καναγλιφλοζίνη με εικονικό φάρμακο και τέσσερις με γλιμεπιρίδη ή σιταγλιπτίνη. Συγκριτικά με το εικονικό φάρμακο, η καναγλιφλοζίνη ελάττωσε την γλυκοζυλιωμένη αιμοσφαιρίνη (διαφορά μέσων: –0.80, 95% διάστημα εμπιστοσύνης : –1.07, –0.53, I2 = 81%) και τη συστολική αρτηριακή πίεση (διαφορά μέσων: –4.38, 95% διάστημα εμπιστοσύνης: –6.18, –2.59, I2 = 34%), αλλά αύξησε την πιθανότητα υπογλυκαιμικού επεισοδίου (σχετικός κίνδυνος [ORs]: 2.30, 95% διάστημα εμπιστοσύνης: 1.53, 3.46, I2 = 0%). Συγκριτικά με την σιταγλιπτίνη, η καναγλιφλοζίνη ήταν πιο αποτελεσματική στην ελάττωση της γλυκοζυλιωμένης αιμοσφαιρίνης (διαφορά μέσων: –0.26, 95% διάστημα εμπιστοσύνης: –0.48, –0.05, I2 = 81%) και της συστολικής αρτηριακής πίεσης (διαφορά μέσων: –4.85, 95% διάστημα εμπιστοσύνης: –6.22, –3.48, I2 = 23%) με παρόμοια πιθανότητα υπογλυκαιμικού επεισοδίου (ORs: 1.09, 95% διάστημα εμπιστοσύνης: 0.85, 1.40, I2 = 0%). Συμπερασματικά, η καναγλιφλοζίνη φαίνεται να αποτελεί αποτελεσματική θεραπεία προσθήκης σε μετφορμίνη σε ασθενείς με σακχαρώδη διαβήτη τύπου 2. Παρόλα αυτά απαιτείται ιδιαίτερη προσοχή λόγω της πιθανής αύξησης υπογλυκαιμικών επεισοδίων
description: Canagliflozin is a sodium-glucose co-transporter 2 (SGLT2) inhibitor developed for the treatment of type 2 diabetes mellitus (T2DM). The aim of this systematic review and meta-analysis was to evaluate the comparative efficacy on glycemic control and systolic BP (blood pressure) reduction, and safety of canagliflozin as add on treatment to metformin in patients with T2DM. We included randomized controlled trials (RCTs) with at least 12 weeks duration of treatment in patients with T2DM, which compared canagliflozin as add-on to metformin with placebo, sulphonylureas, thiazolidinediones, or dipeptidylpeptidase-4 inhibitors. We identified eligible studies by searching Medline via PubMed. Quality of included studies was independently and in duplicate assessed by two reviewers using the Cochrane Collaboration tool for assessing risk of bias. Nine RCTs with a total of 5,483 participants were included in the analysis. Five RCTs compared canagliflozin versus placebo, while four compared canagliflozin versus glimepiride or sitagliptin. Compared with placebo, canagliflozin was more effective in reducing HbA1c (mean difference: –0.80, 95% confidence interval (CI): ¬–1.07, –0.53, I2 = 81%) and systolic BP (mean difference: –4.38, 95% CI: –6.18, –2.59, I2 = 34%), but was more likely to cause hypoglycemia (ORs: 2.30, 95% CI: 1.53, 3.46, I2 = 0%). Compared with sitagliptin, canagliflozin was more effective in reducing HbA1c (mean difference: –0.26, 95% CI: –0.48, –0.05, I2 = 81%) and systolic BP (mean difference: –4.85, 95% CI: –6.22, –3.48, I2 = 23%) from baseline, with similar hypoglycemia rates (ORs: 1.09, 95% CI: 0.85, 1.40, I2 = 0%). Canagliflozin is an efficacious alternative as add-on to metformin for treatment of patients with T2DM. However, caution is warranted due to a potential increase in the risk for hypoglycemia.